Nordeafonden

Støtte til mindre og lokale projekter
Hvis man søger Nordea-fonden om et beløb på mindre end 100.000 kr. til en aktivitet med lokal forankring, skal man aflevere sin ansøgning til Nordeas regionale bankrådsområde (find adressen på linket i højre margen).

Nordea-fonden ønsker at sikre, at alle regioner i Danmark får gavn af fondens uddelinger, og derfor samarbejder Nordea-fonden med Nordea banks 73 regionale bankråd.

Helt konkret foregår det på den måde, at lokale foreninger, borgere, institutioner mv. afleverer deres ansøgninger til bankrådsområdet. Bankrådet kan indstille disse ansøgninger til en uddeling fra fonden. Nordea-fondens bestyrelse behandler alle indkomne indstillinger og træffer i hver enkel sag beslutning om enten bevilling eller afslag.

Det vil sige, at hvis du vil søge om en fondsuddeling til et lokalt projekt, skal du sende en ansøgning til Nordea-fonden via det regionale bankrådsområde - du skal ikke bruge det elektroniske ansøgningsskema her på hjemmesiden, medmindre du søger om et beløb på over 100.000 kr. til et større projekt eller til et projekt, der ikke har en særlig lokal forankring.


 * TRIN FOR TRIN:**

1. Skriv din ansøgning - den skal indeholde:
 * Ansøgerens fulde navn
 * Evt. navn på forening, institution mv.
 * CVR nummer på forening, institution mv.
 * CPR-nummer på ansøger hvis ikke CVR nummer haves (Nordea-fonden er forpligtet til at indberette en evt. uddeling til SKAT)
 * Titel på projektet, der søges om midler til
 * Beskrivelse af projektet, der søges om midler til (formål, indhold, omfang og forventede resultater)
 * Beløb, der ansøges om
 * Redegørelse for om ansøger tidligere har modtaget støtte fra Nordea-fonden (og til hvilke(t) projekt(er))
 * Kontooplysninger til brug ved en evt. uddeling

2. Aflever ansøgningen til Nordeas regionale bankrådsområde For 2400, København NV og 2200, København N: Nordea Nørrebrogade 180 220 København N

3. Afvent besked fra Nordea-fonden (sendes via bankrådsområdet)

Ansøgningerne behandles løbende - men husk at søge i god tid, da der kan gå op til tre måneder fra aflevering af ansøgning til udbetaling af en evt. uddeling.

[|Hjemmeside]